ଭୁବନେଶ୍ବର : ରାଜ୍ୟ ଆରକ୍ଷୀ ମହାନିର୍ଦ୍ଦେଶକ ଅଭୟ ଶନିବାର ପୂର୍ବାହ୍ନରେ ରାଜ୍ୟର ସମସ୍ତ ରେଂଜ ଆଇ.ଜି, ଡି.ଆଇ.ଜି ଓ ସମସ୍ତ ଜିଲ୍ଲା ଆରକ୍ଷୀ ଅଧିକ୍ଷକଙ୍କ ସହ ଭିଡିଓ କନଫେରେନ୍ସିଂ ମାଧ୍ୟମରେ ବିଭିନ୍ନ ଗୁରୁତ୍ୱପୂର୍ଣ୍ଣ ପ୍ରସଙ୍ଗ ଉପରେ ସମୀକ୍ଷା କରିଥିଲେ।
ଥାନା ଗୁଡିକୁ କିପରି ଅଧିକ ନିରାପଦ ଓ ଆଦରପୂର୍ଣ୍ଣ କରିବା ସହ ଥାନାରେ ଥିବା ସି.ସି.ଟିଭିକୁ ଦିବାରାତ୍ର କାର୍ଯ୍ୟକ୍ଷମ କରିବା ଓ ସି.ସି.ଟିଭି କାର୍ଯ୍ୟରେ କୌଣସି ହସ୍ତକ୍ଷେପ ନକରିବା । କୋଭିଡ-୧୯ ସମୟରେ ପୋଲିସର ଦୈନଦିନ କାର୍ଯ୍ୟ ସଂପାଦନ ବେଳେ ଓ ଆବଶ୍ୟକ କୋଭିଡ ନିୟମକୁ ପ୍ରବର୍ତ୍ତନ ସମୟରେ ଯଥେଷ୍ଟ ସତର୍କତା ଅବଲମ୍ୱନ କରିବା। ମାସ୍କ, ସାମାଜିକ ଦୂରତ୍ୱ ଓ ସ୍ୱାସ୍ଥ୍ୟରକ୍ଷା ବିଧାନକୁ ସଠିକ ଭାବେ ଅନୁପାଳନ କରିବା । ଗିରଫ ଓ ପଚରାଉଚରା ସମୟରେ ଆବଶ୍ୟକ ସତର୍କତା ଅବଲମ୍ୱନ କରିବା । ସାନିଟାଇଜର, ବ୍ୟକ୍ତିଗତ ସୁରକ୍ଷା ସରଞ୍ଜାମ , ଫେସ ସିଲଡ ଆଦିକୁ ଗୁରିତ୍ବ ଦେଇଥିଲେ । ଏହି ସମୀକ୍ଷା ବୌଠକରେ ସ୍ୱତନ୍ତ୍ର ଡି.ଜି ଗୁଇନ୍ଦା, ଅତିରିକ୍ତ ଆରକ୍ଷୀ ମହାନିର୍ଦ୍ଦେଶକ, ଆଇ.ଜି ଓ ଡି.ଆଇ.ଜି (ସ୍ୱତନ୍ତ୍ର ଗୁଇନ୍ଦା ସଂସ୍ଥା) ଉପସ୍ଥିତ ଥିଲେ ।
